Žaloba podaná 28. júna 2022 – Berlin Hyp/SRB
(vec T-400/22)
Jazyk konania: nemčina
Účastníci konania
Žalobkyňa: Berlin Hyp AG (Berlín, Nemecko) (v zastúpení: H. Berger a M. Weber, Rechtsanwälte)
Žalovaná: Jednotná rada pre riešenie krízových situácií (SRB)
Návrhy
Žalobkyňa navrhuje, aby Všeobecný súd:
zrušil rozhodnutie Jednotnej rady pre riešenie krízových situácií z 11. apríla 2022 o výpočte vopred vyberaných príspevkov žalobkyne do Jednotného fondu pre riešenie krízových situácií za rok 2022 (SRB/ES/2022/18), vrátane jeho príloh,
uložil žalovanej povinnosť nahradiť trovy konania.
Subsidiárne pre prípad, že Všeobecný súd sa bude domnievať, že napadnuté rozhodnutie je právne neplatné od samého začiatku v dôsledku použitia nesprávneho úradného jazyka žalovanou a žaloba o neplatnosť preto bude pre neexistenciu predmetu konania neprípustná, žalobkyňa navrhuje, aby Všeobecný súd:
konštatoval, že napadnuté rozhodnutie je právne neplatné od samého začiatku,
uložil žalovanej povinnosť nahradiť trovy konania.
Dôvody a hlavné tvrdenia
Na podporu svojej žaloby žalobkyňa uvádza 9 žalobných dôvodov, ktoré sú v podstatnej časti zhodné alebo podobné s dôvodmi uvedenými vo veci T-396/22, Landesbank Baden-Württemberg/SRB.
____________